39. schôdza NR SR - 11.deň - A. dopoludnia
Dátum: 2014-10-30
Poslanec: Mikloško, Jozef (KDH)
Druh vystúpenia: Vystúpenie v rozprave

40. Vážená pani podpredsedníčka, vážení kolegovia, kolegyne, spravodajcovia, stihol som to akurát, chvalabohu. Predsa by som chcel niečo k tomu povedať, iné ako minule. Proste aspoň, iste tu už niekto spomenul, že kompromisné riešenie, že aspoň cez sviatky, štátne sviatky by mali byť obchody zavreté, tak jak to upravuje doterajší zákon. Tri dni tam dovoľuje. Keby tento krok by sa dosiahol, tak by bol to krok späť. Čiže by nemuseli sa naháňať ani na štátne sviatky po nejakých, by som povedal, Tescách alebo reťazcoch. Ja som sa do tejto témy silno zapojil, keď som čítal blog generálneho riaditeľa Tesca Slovensko Martina Dlouhého, ktorý bol naozaj veľmi zvláštny už napríklad len tým, že v svojom blogu, ktoré SME silno kontroluje, deväťkrát spomenul slovo Tesco. To znamená, že to bola bohapustá reklama na tento reťazec, nič proti nemu, zažil som v Amerike tiež, dvadsaťštyri hodín otvorené, ráno o tretej ste si mohli ísť kúpiť bicykel alebo chladničku, ale väčšinou tam nikto nebol. Táto metóda prišla aj k nám a nechcem byť v roli tých predavačiek, ktoré tam celú noc musia sedieť a tých kupcov je veľmi málo. Tento pán generálny riaditeľ teda napísal článok, v ktorom horlil za to, že Tescá majú byť otvorené v nedeľu, že veľa ľudí len vtedy si môže ísť nakupovať, že ho pracovníčky, hovoril im krstným menom, Irenka, Martuška, to som si vymyslel, Janka, jedna si chce kúpiť pekný mobil, druhá chce ísť na rekreáciu, neviem kde, tretia neviem čo, proste veľmi im vyhovuje tento nedeľný predaj a vrcholom už bolo, keď povedal, že vlastne tieto ženy nemôžu nikdy cez týždeň takto po večeroch pracovať, pretože cez týždeň večer sa musia starať o deti, ale sobota, nedeľa je práve výhodná, že vtedy sa starajú o deti manželia a že oni teda môžu byť a o tých, neviem koľko, 30, 40 % možná aj dostanú viacej, no. Na druhej strane, keď som sa rozprával s viacerými predavačkami alebo pokladníčkami, tak skutočne hovorili, že rady by ostali doma. No nechcem to veľmi propagovať, takže teda vyťahujem opačné, možno sú aj iné názory, ale skutočne to tak bolo, no. Ja si myslím, že to nedeľné naháňanie po obchodoch, nehovorím, že ísť sa prejsť, kto nechodí do kostola, dobre, no nech nejde do Polusu, nech sa poprechádza, dá si kávičku, čaj a tak ďalej, pokuká módu, ale to naháňanie sa po obchodoch a s veľkými sáčkami a neviem čím, igeliťákmi, nosiť uhorky a nejaké iné veci, tak ako sme to voľakedy videli v Sovietskom zväze po všelijakých tých Gumoch, tak je to choré, si myslím. Siedmy deň by naozaj mal byť odpočinkom, venovať sa rodine. Židia to majú v Starom zákone, že nedeľa mala byť iná, ako sú naše všedné dni. Dneska je kríza, nemáme peniaze, nariekame, u mnohých je to samozrejme aj pravda, ale v televízií beží seriál Nákupné maniačky a ešte som to nikdy nepozeral, ale niekedy to kuknem, desať sekúnd, ale furt je to to isté, no. Máme, mladé baby nakupujú bezhlavo a niekto to komentuje, či kúpili dobre, či nekúpili zle. Myslím, že je to tak, aj keď, hovorím, nemám právo to hovoriť, lebo som to celé nikdy a nikdy ani nebudem že pozerať. Čo v čase krízy a skromnosti sa propaguje bohapusté nakupovanie. Ten pápež, ktorého teraz ako beatifikovali, povedal Pavol VI.: "Nestaňme sa otroci umelo vyvolaných potrieb.". Samozrejme kampaň proti je taká až naivná, by som povedal, útočná a isteže aj keby sme, bolo všetko zavreté, tak nejaká možnosť niekomu, keď nemá vajíčka, alebo nemá chleba, si nakúpiť by iste bola možná, ale nie tak, ako teraz, otvorené všetko a teda nech sa páči. Ja som vtedy povedal, myslím aj minule, že pýtali sa ma, tuším, z jednej televízie, že či chcete vy, kádeháci zavrieť aj zoologickú záhradu. No tak to, ako keď poviete áno, ste blbec, keď poviete nie, ste ešte väčší. Tak som, že ani neviem, čo povedal. Určite som povedal, že nie, nie, nie zoologická bude otvorená. (Smiech v sále.) No tak si urobili zo mňa švandu, no, tak je tuná veľa ľudí, ktorí naozaj nechcú nakupovať a je dobrá pripomienka týchto iných, že kresťania, nechoďte nakupovať. My, nekresťania budeme a vy nechoďte. To je pekná myšlienka, áno, to by sa malo povedať, že keď si raz kresťan, tak si nakúp v sobotu, ale nie v nedeľu a teda iste by to tie obchody pocítili, keby naraz zistili, že majú o 50 % menšiu, menší obrat a možno by to aj zavreli aj sami. Je zaujímavé, že podľa agentúry Polis 58,1 ľudí na Slovensku je za zákaz maloobchodného predaja v nedeľu a cez štátne sviatky. To je vysoké percento. Eurostat hovorí, že v nedeľu u nás pracuje 19,3 zamestnaných, teraz nehovorím o práci v nedeľu ako negatívne, strašne veľa zamestnaní naozaj je odkázaných na prácu v nedeľu, lenže toto je vysoký priemer vzhľadom na Európu. Napríklad v takom Portugalsku pracuje iba 5%, ale aj každý štvrtý Slovák chodí aj do práce aj v sobotu. V Európe je to akurát priemer 27 %. Takže Gréci majú tuším 40 a najmenej zase Portugalci, ktorým sa nechce pracovať, teda asi ani v sobotu (povedané so smiechom) a v Chorvátsku to je iba 1,5 %. Aj chcem zdôrazniť ešte, snáď záverom aj, že zákon o rodine a novela slovenskej ústavy zdôrazňuje nutnosť podporovať rodinu a myslím to, že umožniť rodine, aby bola spolu a chodila na výlety, aby športovala, je pozitívne a nenaháňať sa po obchodoch. Väčšina rodičov nemá cez týždeň čas a teda rýchlo dávajú deti do škôlky, do školy a tak ďalej, večer ich berú rýchlo, rýchlo, rozprávočka, večera, spať a to, že málo času venujeme deťom, neprebijú drahé hračky, komputery, vreckové a kontá v bankách, z ktorých si už môže aj osemročný človek s kartičkou vybrať svoje vreckové. To je najnovší hit Tatra banky, ale to som tu už raz hovoril. Zaujímavé, že aj Odborový zväz pracovníkov obchodu a cestovného ruchu napísal všetkým nám poslancom taký celkom múdry list, že nemôžeme neustále podporovať len potreby trhu a rast ziskov, ale treba si všímať aj zamestnanca a jeho oprávnené potreby. Tvrdenie, že počas zatvorení nedelí a sviatkov budú spotrebitelia nakupovať v ostatných krajinách, je zavádzajúce, lebo napríklad v Rakúsku je všetko zavreté. A tak ďalej, no. Ten list je dlhší, však ste ho všetci dostali, nebudem ho citovať, ale veľmi dobre argumentačne v prospech zamestnancov, predavačov v postavení. Aj Jednota Coop veľmi podobne povedala, opiera sa o stanovisko analytikov, ktorí tvrdia, že zatvorenie obchodov by nemalo mať výraznejší vplyv na slovenské hospodárstvo, ani na maloobchodné tržby. To je zaujímavé, že teda to neni ani tak zaujímavé, Aliancia za nedeľu má 80-tisíc podpisov za to, KBS sa tiež vyjadrila v tomto smere pozitívne. Je zaujímavé to, a to je posledné, to sú posledné vety, že v Európe je tento sviatočný charakter nedele chránený aj zákonmi vo viacerých, vo všetkých, takmer vo všetkých členských štátov v EÚ, aj v Nórsku aj Švajčiarsku. To, že v Rakúsku je všetko zavreté nám nevadí, v Nemecku je nedeľné voľno chránené dokonca ústavou. Čiže toto nerešpektujú najmä postkomunistické krajiny, ktoré od revolúcie toto zaviedli a čo určite nemá nie pozitívny vplyv na našu rodinu, ktorá je v kríze tak či tak. Ďakujem.